open-index/open-wikipedia-markdown huggingface dataset:
Rune Brynhildsen

**Rune Brynhildsen** (født 1965) er norsk journalist, kommunikasjonrådgiver og programleder.

Brynhildsen har arbeidet som journalist i *[[Sandefjords Blad]]*, *[[Forsvarets Forum]]* og *[[Aftenposten]]*, og var med på oppstarten av TV 2 i 1992–1996. Her var han krimreporter og programleder for Sporten, krimprogrammet *[[Øyenvitne]]* og Cupfinaleshowet i 1993. I Fra 2002 til 2004 var han ansvarlig redaktør og administrerende direktør i radiokanalen P4 Radio Hele Norge.

Som PR-rådgiver har Brynhildsen jobbet som partner og rådgiver i PR-byråene Geelmuyden.Kiese, Woldsdal & Partnere og Brynhildsen Woldsdal Public Relations. Selskapet skiftet navn til 20/20 Communications etter at han solgte sin eierandel i 2006. Siden 2008 har han jobbet som selvstendig PR-rådgiver innen krisehåndtering, selskapsinformasjon, mediehåndtering og PR. 

Brynhildsen har også vært programleder i tv-kanalene TV3 (Champions League, 1996–2002) og TVNorge/MAX (fotballsendinger fra Tippeligaen og VM i ishockey fra 2012–2015).

Han har også vært kommersiell manager for flere norske toppidrettsutøvere, blant annet stavhopper Cathrine Larsåsen, skihopper Bjørn Einar Romøren, friidrettsutøverne Jaysuma N'Dure og Ezinne Okparaebo, svømmer Alexander Dale Oen, bokseverdensmester Cecilia Brækhus og løperne Henrik, Filip og Jakob Ingebrigtsen.

I 2007 ble Brynhildsen dømt til ti måneders ubetinget fengsel for lekkasjer av innsideinformasjon og overtredelse av verdipapirloven. Brynhildsen fastholdt gjennom hele saken at han ble uskyldig dømt. Ifølge tiltalen lekket Brynhildsen bevisst informasjon om tre av selskapene han arbeidet som rådgiver for, i forkant av annonseringer. Dommen ble anket inn for Høyesteretts kjæremålsutvalg og avvist 10. november 2007. Brynhildsen meldte seg for Vestoppland fengsel, Valdres avdeling og startet soningen i begynnelsen av august 2008. Han ble imidlertid løslatt fire uker senere, da dommen ble opphevet i påvente av at Høyesterett behandlet hans anke over saksbehandlingsfeil i lagmannsretten. 6. mars 2009 opphevet Høyesterett dommen fra Borgarting lagmannsrett..

## Referanser


## Eksterne lenker
* Brynhildsen Woldsdal Public Relations  – Brynhildsens PR-selskap
Mankeand

**Mankeand** (*Chenonetta jubata*) er en and som finnes i store deler av Australia.

## Biologi
Mankeanda er 41&ndash;50&nbsp;cm lang, og kan minne om en liten gås. Andriken er grå med mørkebrunt hode og flekkete bryst.  Hunnen har hvite striper over og under øynene og flekkete underside.  Begge kjønn har grå vinger med sorte håndsvingfjær og et hvitt vingespeil.

Gresser for det meste, svømmer sjelden.  Hunnen legger 8&ndash;12 egg i en hul trestamme.

## Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Anseriformes, andefugler
** Anatidae, andefamilien
*** Dendrocygninae, plystreender
*** Oxyurinae, skarvender
*** Anserinae, svaner og gjess
*** Anatinae, ender
**** Mergini, fiskender
**** Tadornini, gravender og gravgjess
**** Cairinini, skogender (11 arter)
***** *[[Plectropterus]]* (monotypisk)
***** *[[knoppand|Cairina]]* (monotypisk)
***** *[[Sarkidiornis]]* (2 arter)
***** *[[Nettapus]]* (3 arter)
***** *[[Callonetta]]* (monotypisk)
***** *[[Aix]]* (2 arter)
***** *[[Chenonetta]]* (to arter, hvorav én utdødd)
****** *[[mankeand|C. jubata]]*, mankeand
****** *[[Chenonetta finschi|C. finschi]]*, (finschand), utryddelse omkring 1760
**** Hymenolaimini (monotypisk)
**** Merganettini (monotypisk)
**** Aythyini, dykkender
**** Anatini, grasender

## Referanser




## Eksterne lenker
*
Fylkesvei 1556

**Fylkesvei 1556** går mellom Gjestad og Jessheim stasjon i Ullensaker.

Frem til 2019 hadde veien betegnelsen fylkesvei 459 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kiyomizu-dera

**Kiyomizu-dera** (**Kiyomizudera**/**Kiyomizutempelet**; japansk清水寺) Betyr det rene vannets tempel og er brukt for flere buddhisttempler, men blir vanligvis knyttet til *Otowa-san Kiyomizu-dera* (japansk音羽山清水寺) i østre Kyoto, som er en av byens mest kjente steder.

Tempelet dateres tilbake til  år 798, men dagens bygninger ble konstruert i 1633. Navnet på tempelet er fra en foss inne i komplekset som kommer fra et nærliggende fjell. *Kiyomizu* () betyr *rent vann* eller *klart vann*.

Hovedhallen av Kiyomizu-dera er bemerkelsesverdig på grunn av sin vide veranda, som støttes av hundrevis av pilarer og strekker seg over åssiden og gir en imponerende utsikt over byen.

Det japanske ordtaket «å hoppe fra Kiyomitzus veranda»(「」) betyr så mye som å komme frem til en beslutning og henspiller til troen fra Edo-perioden at den som overlever hoppet får oppfylt sine ønsker.

Under hovedhallen er fossen *Otowa-no-taki*, der tre fosser munner ut i et bekken. Besøkende ta fra vannet som tilskrives helbredende egenskaper. Det heter seg at å drikke vannet fra de tre bekkene bringer helse, lang liv og sukess i studier. 

## Bilder

Fil:Kiyomizu0800.jpg|*Otowa-no-taki*, foss der besøkende drikker for helse, langt liv og suksess
Fil:JishuJinja0090.jpg|Jishu-jinja porten
Fil:Kyoto-Kiyomizudera, Japan.jpg|Hovedhallen
Fil:Kiyomizu-dera beams2.JPG|Støttepillarer for hovedhallen


## Eksterne lenker
*
Olaf Søyland

**Olaf Søyland** (født 1952) er en norsk tidligere padler. Han var med landslaget i en årrekke. Den fremste prestasjonen oppnådde han i 1979 da han sammen med Einar Rasmussen ble verdensmester i K2 1000 meter. For denne prestasjonen ble de tildelt Morgenbladets gullmedalje. Han ble også verdensmester i K-4 i 1975.

I tillegg til VM-gullene har han fem gull i nordiske mesterskap og 28 NM-gull. I 1976 fikk han kongepokalen for seieren i K-1 1000 meter. I 2008 fikk han Flekkefjord Sparebanks Honnørpris for 2007 for sin mangeårige innsats for Flekkefjord Kajakklubb. Han har vært trener og instruktør i klubben siden 1980, da han ga seg med padling på toppnivå som en følge av at Norge boikottet Sommer-OL 1980 i Moskva. En av hans elever er Eirik Verås Larsen, som vant OL-gull i padling i 2004 og 2012 og OL-sølv i 2008.  

Olaf Søyland er gift og har to barn.

## Referanser


## Eksterne lenker
* 
* Karl Birger Sælør: ''Ble snytt for OL-medalje'' Artikkel i Farsunds Avis
Tetovo

**Tetovo** (makedonsk: Тетово, albansk: Tetovë, tyrkisk: Kalkandelen) er en by og kommune nordvest i Nord-Makedonia. Byen ligger ved foten av Šar-fjellet, på 468 moh. Elven Pena renner gjennom byen.  

Kommunen Tetovo har 86&nbsp;580 innbyggere (etter folketellingen av 2002). Befolkningen er sammensatt. I folketellingen av 2002 var albanerne i flertall med 70,3 %, mens makedonerne utgjorde 23,2 % av byens befolkning. Av de mindre grupper var roma (2,7 %) og tyrkere (2,2 %) de viktigste. 

Tetovo er et senter for den albanske minoriteten i Makedonia. Landets albanske universitet, Statsuniversitetet i Tetovo, er plassert i byen. Byen har også et privat universitet, Det sørøsteuropeiske universitetet, grunnlagt etter internasjonalt initiativ.

## Eksterne lenker
*
L. Johansen

**L. Johansen AS** er en forretning som selger jakt- og fiskeutstyr i Namsos i Nord-Trøndelag. Forretningen etablert i 1875 av kjøpmann Ludvig Johansen og er en av Namsos' eldste forretninger. Fra begynnelsen solgte forretningen både jakt- og fiskeutstyr og kolonialvarer, heriblant frukt, grønnsaker, hermetikk og tobakk, og etablerte i 1910 også sin egen kaviarfabrikk med merkenavnet Ola-kaviar. Fra 1896 til 1918 hadde L. Johansen også pakkhus og ekspedisjon for Namsos Dampskibsselskab. I mai 2007 ble kolonialdriften avviklet, slik at virksomheten ble en ren jakt- og fiskeutstyrsforretning. Fra 2007 har forretningen også egen nettbutikk.

## Referanser


## Eksterne lenker
*
Gostivar

**Gostivar** (makedonsk: Гостивар, albansk: Gostivari) er en by og kommune ved elva Vardar i den vestlige delen av Nord-Makedonia.

Kommunen Gostivar har 81&nbsp;042 innbyggere etter folketellingen i 2002. Befolkningen er sammensatt. I folketellingen av 2002 er albanerne i flertall med 66,7 %. Makedonerne utgjør 19,6 % av byens befolkning. Det er også en betydelig (9,9 %) tyrkisktalende befolkning. Roma-folket utgjør 2, 8 % av byens innbyggere. På bakgrunn av den betydelige albansktalende befolkningen er Gostivar et viktig sentrum for Makedonias albanere.

## Eksterne lenker
*
Baden Cooke

**Baden Cooke** (født 12. oktober 1978 i Benalla, Victoria, Australia) er en australsk tidligere profesjonell syklist. Han er mest kjent som en spurtspesialist.

I 2003 vant han den grønne poengtrøya i Tour de France 2003, kun to poeng foran Robbie McEwen. Han vant også 2. etappe.

## Referanser


## Eksterne lenker
* 
*
Lene Jenssen

**Lene Jenssen** (født 22. april 1957 i Fredrikstad) er en norsk tidligere svømmer, og sølvmedaljevinner fra VM i svømmesport 1978. Hun svømte for klubbene Kongstensvømmerne og Åsnes Svømmeklubb.

## Karriere
Hun tok Norges første medalje i et verdensmesterskap i svømming. Dette skjedde i Vest-Berlin 28. august 1978, da hun tok sølv på 100 meter fri, bare slått av DDRs Barbara Krause. For denne prestasjonen ble hun tildelt Morgenbladets gullmedalje og Sportsjournalistenes statuett. Etter Berlinmurens fall viste det seg at Barbara Krause var dopet da hun tok gullet. 

Lene Jenssen tok også sølv under verdenscupen i 1979.

Hun vant kongepokalen tre ganger – i 1976, 1978 og 1979, og sitter med 18 NM-titler, 11 på 100 meter fri, 3 på 200 meter fri, 3 på 200 meter medley og en fra 4 x 100 meter fri. Hun satte 28 norske rekorder, hvorav 16 på 100 meter fri. Hennes beste resultat på langbane er på 56,82 sekunder, et resultat som var nordisk rekord.

I 1978 mottok hun Porsgrunds Porselænsfabriks Ærespris.

Lene Jenssen var også sanger og utgav LP-platen *[[Lene (album)|Lene]]* for Arne Bendiksen i 1979.

I 2011 var hun med i tredje utgave av *[[Mesternes Mester]]* på NRK.

## Medaljer i norske mesterskap

## Referanser




## Kilder
* medley.no: Medaljevinnere NM svømming

## Eksterne lenker
* 
*
Couperin

**Couperin** var en innflytelsesrik musikerfamilie som påvirket fransk musikk i mer enn 200 år. Fra Luis Couperin tiltrådte som organist i kirka Saint Gervais  i Paris 9. april 1653, kontrollerte dynastiet denne organistposten i 174 år.

François ''le Grand'' er den mest berømte av familiemedlemmene, deretter onkelen Louis og som nummer tre Armand-Louis.

## Forenklet familietre
Organister ved Saint-Gervais med **fet** skrift. I parentes nummer i rekken av organister i Saint Gervais.

* Mathurin Couperin, død rundt 1640, bonde, spilte musikkinstrumenter, gift med Anne Tixerrand
** Férie (rundt 1592–1647), gift med Philippe Chère, salmaker
** Denis (rundt 1602–1656, notar/skriver, spilte musikkinstrumenter, gift med Geneviève Baudet
** Charles den eldre (rundt 1595–1654), spilte musikkinstrumenter, gift med Marie Aubry
*** **[[Louis Couperin|Louis]] (1)** (1626–1661) cembalist, organist, gambist, komponist
*** François (1631–1701) musiker, gift med Madeleine Joutteau, deretter med Louise Bongard
**** Marguerite-Louise (1676–1728) sanger
**** **Nicolas (4)** (1680–1748), organist, gift 1723 med Marie-Françoise Dufort de La Coste (død 1728)
***** **[[Armand-Louis Couperin|Armand-Louis]] (5)** (1727–1789), organist, gift med Elisabeth Blanchet
****** Antoinette-Victoire (1754–1758), gift med Auguste-Pierre-Marie Soulas, embetsmann
****** **[[Pierre-Louis Couperin|Pierre-Louis]] (6)** (1755–1789), organist
****** **[[Gervais-François Couperin|Gervais-François]] (7)** (1759–1826), organist, gift 1792 med Hélène-Narcisse Frey
******* Célestine-Thérèse (1795–1860), organist
*** Elisabeth (1636–1705) gift med Marc Normand
**** Marc-Roger Normand (1663–1734), hofforganist hos kongen av Sardinia i Torino.
*** **Charles (2)** (1639–1679) organist, gift 1662 med Marie Guérin
**** **[[François Couperin|François]]** *le Grand* **(3)** (1668–1733), organist, cembalist, komponist, gift 1689 med Marie-Anne Ansault
***** Marie-Madeleine (1690–1742), nonne, organist
***** François-Laurent (død etter1740)
***** Marguerite-Antoinette (1705–1778) cembalist i kongens kammerorkester
Rik Verbrugghe

**Rik Verbrugghe** (født 23. juli 1974 i Tirlemont) er en belgisk landeveissyklist. Rik Verbrugghe regnes som en allroundsyklist og spesialist på prologer. Han har blant annet vunnet prologer i Giro d'Italia og Benelux rundt.

Etter mange år i det belgiske laget Lotto, gikk Verbrugghe i 2005 over til Quick Step, der han ble i ett år. Fra sesongen 2006 til han la opp etter 2008-sesongen, kjørte han for Cofidis.

## Meritter

* Seier i Flèche Wallonne 2001
* Seier i Critérium International 2001
* Prologseier i Giro d'Italia 2001
* Seier på 15. etappe i Tour de France 2001
* Etappeseier på 7. etappe i Giro d'Italia 2002
* Seier i GP Lugano i 2005
* Prologseier i Benelux rundt 2005
* Seier på 7. etappe i Giro d'Italia 2006

## Referanser


## Eksterne lenker
*
Volendamsk

**Volendamsk** er en nederlandsk dialekt som kun brukes i landsbyen Volendam i provinsen Noord-Holland. Den faller i gruppen waterlandske dialekter.

I Volendam er dialekten dagligspråk, og for nederlandskspråklige som ikke bor i Volendam er den på sitt reneste nesten ikke til å forstå, noe som dels også  gjelder for brukere av andre waterlandske dialekter. Bokstaven *h* uttales ikke, den er stum. Om den uttales er dette et tydelig tegn på innflytelse fra standardnederlandsk. På volendamsk sier man *et gait een donderdag gebeure* dersom man vil si at noe kommer til å skje kommende torsdag. Vanligvis er en volendammer som snakker nederlandsk lett å kjenne igjen, akkurat som når en utenforstående (kalt *jas* på volendamsk) prøver å snakke den lokale dialekten.

At volendamsk fremdeles har en sterk egen karakter, skyldes fiskerlandsbyens isolerte beliggenhet gjennom flere århundrer. Den var en katolsk øy midt i et ellers protestantsk område, den lå avsondret fra andre landsbyer og dens økonomi var basert på fisket og dermed Zuiderzee, og ikke Waterland. Disse faktorene gjorde at dialekten utviklet seg uavhengig av de andre dialektene i området, og waterlandsk generelt. Volendams isolement gjorde det mulig at lyder utviklet seg annerledes enn i områdene rundt. En av de typiske lydene er en rund lyd, *eu*, som på hollandsk uttales *eej* og den brede *ai* istedenfor *eê*. Akkurat som i enkhuzersk ble volendamsk påvirket av dialektene rundt Zuiderzee.

Meget uvanlig er at ord som antyder at noe er lite får umlaut, det er ingen annen hollandsk eller vestlig dialekt som har dette (*kop – köppie* (kopp – liten kopp)). Dette er antagelig noe som ble introdusert i dialekten i det 19. århundre etter at mange «schokkers» (katolske beboere fra øyen Schokland) hadde flyttet til Volendam i 1859 fordi deres egen øy ble evakuert. Schokkersk, dialekten deres, påvirket volendamsk og var demed med på å sørge for at volendamsk utviklet seg annerledes enn waterlandsk.

## Eksempler

I boken * Volledams deujr de jaojre eujn* har volendammerne Dick Brinkkemper (pensjonert skoledirektør) og Klaas Kaarregat (tidligere fotballspiller i F.C. Volendam) ca. 2500 volendamske ord og uttrykk, historier og sanger, for- og etternavn og ikke minst økenavn som spiller en viktig rolle i landsbyen. Bortsett fra disse to samlet også bokhandler K. Simons ord og uttrykk i en bok som ble utgitt på slutten av 1980-årene. Denne er nå utsolgt fra forlaget, men innholdet finnes på internett.

## Eksterne lenker
* To bibeltekster på volendamsk
* 1000 volendamske ord og uttrykk
* Brinkkemper og Kaarregat: 't Volledams deujr de jaojre eujn
* Lydfragmenter av nederlandske dialekter (også volendamsk)
Hambro

**Hambro** er et etternavn med flere betydninger.

Slekten føres tilbake til Mathias Levy, som bodde i Rendsburg omkring 1720. Levys oldebarn, Calmer Joachim Hambro (1747&ndash;1806) var kjøpmann i København. Slekten Hambro kom til Norge med dennes sønn, Edvard Isach Hambro (1782&ndash;1865).

## Personer

*Calmer Joachim Hambro (1747&ndash;1806), dansk kjøpmann
----
*Joseph Hambro (1780&ndash;1848), dansk bankier
**Carl Joachim Hambro (bankmann) (1807&ndash;1877), sønn av J. H., dansk-britisk bankier, grunnleggeren av Hambros Bank
----
*Edvard Isach Hambro (1782&ndash;1865), kjøpmann, stamfar for den norske Hambro-grenen
----
*Hans Christian Ørsted Hambro (1858–1900), folkehøyskolebestyrer
*Edvard Isak Hambro (1847&ndash;1909), skolemann, grunnla Hambros skole i Bergen, en av grunnleggerne av *Bergens Aftenblad*
*Nicoline Christine Hambro (1861&ndash;1926), gift med E.I.H., kvinnesakskvinne, formann Norske Kvinners Nasjonalråd (NKN) 1916&ndash;1921
**Elise Hambro (1881&ndash;1966), datter av E.I.H., skoleleder, Norges første kvinnelige rektor, kvinnesakskvinne (NKN)
**Carl Joachim Hambro d.e. (1885&ndash;1964), sønn av E.I. og N.C.H., politiker (H)
**Gyda Christensen Hambro (1872&ndash;1964), gift med C.J.H. d.e.
***Edvard Hambro (1911&ndash;1977), sønn av C.J.H. d.e., jurist, diplomat og politiker (H)
****Carl Joachim Hambro (f 1944), sønn av E.H.
****Christian Hambro (f. 1946), sønn av E.H., advokat og politiker
***Vilhelm Cato Grieg Hambro (f. 1911), sønn av C.J.H. d.e., psykolog
***Carl Joachim Hambro d.y. (1914&ndash;1985), sønn av C.J.H. d.e., forfatter og journalist
***Johan Randulf Bull Hambro (1915–1993), sønn av C.J.H. d.e., pressemann
**Angelique ''Cathrine'' Hambro (1890&ndash;1979), datter av E.I. og N.C.H., lege
----
*Edward Isak Hambro (1851&ndash;1936), jurist, høyesterettsdommer 1910&ndash;1921

## Steder

*C.J. Hambros plass i Oslo
*C.J. Hambros vei i Trondheim
*C.J. Hambros vei i Bergen

## Se også
* Hambros Bank
J.D. Williams

**Darnell «J.D.» Williams** (født 22. mai 1978 i Newark i New Jersey) er en amerikansk skuespiller kanskje mest kjent for sin rolle som Kenny Wangler (Bricks) i den HBO produserte fengselsserien Oz. Han har også spilt i andre fjernsynsserier, blant annet annet The Wire. Han hadde og hovedrollen i 2pac feat Elton Johns musikkvideo «Ghetto Gospel».

## Filmografi
### Utvalg av film- og fjernsynsroller
* *[[Cash Rules (film)|Cash Rules]]* – Spike
* *[[4 Life]]* (2007)
* *[[The Kill Point]]* (2007), (TV-serie)
* *[[Shanghai Hotel]]* (2006) – Thump
* *[[The Wire (TV-serie)|The Wire]]* (2002) TV-serie – Bodie Broadus (2002–2006)
* *[[The Warriors (video game)|The Warriors]]* (2005) (VG) (stemme) – Tilleggsstemmer
* *[[Two Guns]]* (2005) (V) – Bill
* *[[Mr. Smith Gets a Hustler]]* (2003) – Abe
* *[[Durdy Game]]* (2002) (V) – Little Man
* *[[Snipes (film)|Snipes]]* (2001) – J.D.
* *[[Popcorn Shrimp]]* (2001) – Bubba
* *[[Pootie Tang]]* (2001) – Froggy
* *[[100 Centre Street]]* (2001) TV-episoder (2) – William Floyd
* *[[Big Apple]]* «A Ministering Angel» (2001) TV-Episode – Derrick
* *[[Oz (TV series)|Oz]]* (1997) TV-serie – Kenny Wangler (1997–2000)
* *[[Sex and the City]]* (2000) TV-episode – Sweet Sauce
* *[[Third Watch]]* «Welcome to Camelot» (1999) TV Episode (som J.D.) – Pee Wee
* ** «The Why Chromosome» (1999) TV-episode – Casper
* *[[Trinity (TV-serie)|Trinity]]* «Breaking In, Breaking Out, Breaking Up, Breaking Down» (1999) TV-episode – Malik
* *[[The Sopranos]]* «46 Long» (1999) TV-episode – Special K
* *[[Law & Order]]* «Castoff» (1998) TV-episode – Second Kid
* *[[New York Undercover]]* «Fade Out» (1997) TV-episode – Victor

### Programleder i fjernsyn
* Black Entertainment Television's *[[Rap City]]*, week of December 12, 2006 special guest host (3 episodes).

### Musikkvideoer
* Aaliyah, 2002 «I Miss You».
* Freeway, 2002 «What We Do»,
* Mariah Carey, 2002 «Through the Rain»,
* Lumidee, 2003 «Never Leave You (Uh Oooh, Uh Oooh)»,
* Cam'Ron, 2004 «Lord You Know»,
* Fabolous, 2004 «Breathe»,
* Tupac Shakur, 2005 «Ghetto Gospel»,
* Mario, 2005 «How Could You»,
* Prodigy, 2007 «Stuck on You»,

### Teaterroller
* «Streamers» (2007) – Roger
* «A.M. Sunday» (2003) – Jay

## Eksterne lenker
* 
* AllHipHop.com Interview
* MahoganyGirl.com interview
* ''A.M. Sunday'' play from the CENTERSTAGE theatre in Baltimore, MD
* Audio book featuring J.D. as narrator by Rapper 50 Cent 
* Brief interview on YouTube with Ken Murphy a.k.a. Big Murph from WGONetwork.com
Hambros Bank

**Hambros Bank** var en britisk bank plassert i London. Den ble etablert i 1839 av den danske handelsmannen Carl Joachim Hambro som **C. J. Hambro & Son**. Banken spesialiserte seg innenfor anglo-skandinaviske kundesegmentet med ekspertise innen finanshandel og investering, og var i mange år den eneste bankforbindelsen for kongehusene i Skandinavia, og har vært den norske stats internasjonale bankforbindelse. 

På midten av 1970-tallet ble banken hardt rammet av skipsfartskrisen, ikke minst som følge av forretningsforbindelsene til skipsrederen Hilmar Reksten. Rekstens konkursbo og den norske stat forfulgte banken rettslig over en 20-årsperiode, for bankens påståtte kjennskap til Rekstens skjulte midler i utlandet. Resultatet ble to utenomrettslige forlik, begge i bankens disfavør. På den måten endte Hambros Banks forretninger med Hilmar Reksten i katastrofe, både finansielt og i forhold til bortkastet tid og tapte muligheter.  

Hambros Bank ble solgt i 1998, og er videreført i dag kun i navnet som privatbankdivisjonen innen den franske bankgruppen Société Générale, under navnet SG Hambros Bank  Ltd.

## Referanser


## Kilder

* «Hambros bank», artikkel fra *[[Store norske leksikon]]*
Fylkesvei 506 (Akershus)

**Fylkesvei 506 i Akershus** gikk mellom Vegamot og Nygård i Eidsvoll. Veiens lengde var 4,7&nbsp;km.

2019 ble veien erstattet av fylkesvei 1551, fylkesvei 1588, fylkesvei 1597 og fylkesvei 1599.

## Kommuner og knutepunkter

* Nygårdsveien bru (over Gardermobanen, 52 m)

## Referanser


## Eksterne lenker
* Vegvesenets vegkart
Pilatus P-3

**Pilatus P-3** er et sveitsisk treningsfly. P-3 ble utviklet på begynnelsen av 50-tallet for det sveitsiske flyvåpenet som en erstatning for T-6 Texan.

Prototypen fløy første gang 3. september 1953 under betegnelsen **P-3.01**. Denne ble fulgt av en andre prototype, som under betegnelsen **P-3.02** ble levert det sveitsiske flyvåpenet i januar 1956, og som ble fulgt av 12 serieproduserte **P-3.03**. Mellom 1958 og 1959 ble ytterligere 60 **P-3.05** levert. I 1963 ble seks **P-3.04** eksportert til Brasil, hvor de ble brukt av marinen frem til de ble overført til flyvåpenet i 1965

En P-3.05 ble på 70-tallet utstyrt med en Pratt & Whitney Canada PT6A-25A turbopropmotor, og fløy med denne som prototypen for **[[Pilatus PC-7 Turbo Trainer|PC-7 Turbo Trainer]]**.

## Spesifikasjoner

## Eksterne lenker
* Pilatus P-3
Fylkesvei 1612

**Fylkesvei 1612** går mellom Høversjøen og Hurdal Torg i Hurdal kommune. Veiens lengde er 10,7&nbsp;km.

Strekningen ble fastlagt 2019, og består av hovedstrekningen til den tidligere fylkesvei 553 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 502 (Akershus)

**Fylkesvei 502 i Akershus** gikk mellom Prestebakke og Breenenga i Eidsvoll. Veiens lengde var 8,8&nbsp;km.

2019 ble veien del av fylkesvei 1574.

## Kommuner og knutepunkter

## Referanser


## Eksterne lenker
* Vegvesenets vegkart
Baden-Baden

**Baden-Baden** er en by i delstaten Baden-Württemberg i det sørvestre Tyskland. Byen har en utstrekning på 140,21&nbsp;km² og en befolkning på ca. 54&nbsp;000 innbyggere (2004). Byen ligger ved motorveien A5 ca. 40&nbsp;km sør for Karlsruhe.

Byen er verdenskjent som kursted og med sin vakre beliggenhet i den vestre enden av Schwarzwald og med utsikt over Rhindalen er det et populært kur- og turiststed med badehotell og kasino. I byen finnes det blant annet et termalbad som har fått navnet Caracalla-*Therme* etter den romerske keiseren som anla Caracallas termer. Fram til 1931 het byen bare Baden, men den ble ofte omtalt som Baden in Baden for å skille den fra Baden ved Wien og Baden i Sveits. Helt siden 1800-tallet ble byen omtalt som Baden-Baden – og slik ble dagens dobbeltnavn skapt. Baden-Baden er siden 1997 en olympisk by etter at den ble tildelt denne tittelen av IOK.

## Bilder

Baden-Baden-Merkur-Ausblick-14-Stadtmitte-2009-gje.jpg|Baden-Baden
Baden-Baden-Friedrichsbad-68-2021-gje.jpg|Friedrichsbadet
Baden-Baden-Altes Dampfbad-12-2017-gje.jpg|Det gamle Dampbadet
Baden-Baden-Kurhauskolonnaden-30-gje.jpg
Baden-Baden-Evangelische Stadtkirche-Brenners Parkhotel-02-2018-gje.jpg
Baden-Baden-Stourdza-Kapelle-04-gje.jpg
Baden-Baden-Lichtentaler Allee-436-Benazet-Pavillon-2010-gje.jpg
Baden-Baden-Battert-370-unterer Felsenweg-2016-gje.jpg|Battert



Baden-Baden-Berlioz-Bueste-10-gje.jpg|Hector Berlioz
Baden-Baden-Hauptfriedhof-25-Grabmal Boulez-2016-gje.jpg|Pierre Boulez grav
Baden-Baden-Lichtentaler Allee-Johannes Brahms-12-gje.jpg|Johannes Brahms
Baden-Baden-Dostojewski-Statue-12-gje.jpg|Fjodor Dostojevskij
Baden-Baden-Battert-Furtwaengler-Gedenktafel-04-gje.jpg|Wilhelm Furtwaengler
Baden-Baden-Lichtentaler Allee-Clara Schumann-08-gje.jpg|Clara Schumann
Baden-Baden-Lichtentaler Allee-Robert Stolz-02-gje.jpg|Robert Stolz
Baden-Baden-Lichtentaler Allee-Iwan Sergejewitsch Turgenjew-06-gje.jpg|Ivan Turgenjev


## Referanser


## Eksterne lenker
* 
* Baden-Baden
Christian Hambro

:*Se også [[Hans Christian Ørsted Hambro]]*

**John ''Christian'' Georg Hambro** (født 1946) er en norsk jurist og politiker. Han var administrerende direktør i Norges forskningsråd 1994&ndash;2004.

Christian Hambro er sønn av juristen, høyrepolitikeren og diplomaten Edvard Hambro (1911&#x2013;1977).

## Referanser


## Eksterne lenker
*
Chester bispedømme

**Chester bispedømme** er et av Den engelske kirkes bispedømmer med sete i Chester i Cheshire. Det dekker det historiske grevskapet Cheshire, som i tillegg til dagens grevskap også omfatter Wirral, Stockport og deler av Tameside. Katedralen er Chesterkatedralen i Chester. 

Bispedømmet ble opprettet i 1541, under reformasjonen. Det ble utskilt av den vestlige delen av York erkebispedømme, og dekket opprinnelig både Cheshire og Lancashire. I 1847 ble Manchester bispedømme utskilt, og i 1880 Liverpool. Blackburn bispedømme ligger innenfor Chesters opprinnelige territorium; det ble utskilt fra Manchester i 1926.
Gilad Shalit

**Gilad Shalit** (født 1986) er en israelsk journalist og analytiker som er mest kjent for sitt mangeårige fangenskap hos Hamas og fremforhandlede løslatelse i en utveksling mot 1000 palestinere i israelske fengsler.
## Kidnapping, løslatelse
Han var korporal i Den israelske hæren (IDF) og kom i medias søkelys da en samordnet aksjonsgruppe sammensatt av de palestinske terroristgruppene Hamas, Folkets motstandskomiteer og Jaish al-Islam ledet et raid mot en israelsk militærpost 25. juni 2006, og tok Shalit til fange. Aksjonen skjedde på israelsk side av grensen til Gazastripen (nær Kerem Shalom). Militante palestinerne hadde i hemmelighet gravd en tunnel under grensa fra Gaza til Israel og tatt seg inn gjennom denne. To israelske soldater ble drept og fire skadet. 

Israelske militære spesialstyrker foetok flere raid inn på Gazastripen for å brefri ham, men hadde ikke rett informasjon om hvor ham ble holdt fanget.

Shalit var inntil 18. oktober 2011 i fangenskap i Gaza og da som den eneste israeler i palestinsk fangenskap. Han ble ifølge de palestinske gruppene behandlet bra.

Til tross for at Shalit ble tatt til fange som soldat i aktiv tjeneste hadde mange vestlige land sluttet seg til Israels krav om betingelsesløs frigivelse av Shalit. De palestinske gruppene krevde på sin side palestinske fanger i israelske fengsler løslatt i bytte mot korporalen. Gruppene krevde først at alle palestinske kvinner og barn i israelske fengsler skulle løslates og har senere kommet med en rekke andre krav om blant annet løslatelse av 1000 palestinske fanger, blant dem flere fanger som har sittet over 20 år. Israel avviste lenge en fangeutveksling, men en slik utveksling ble likevel gjennomført iforbindelse med Shalits løslatelse. 

Gilad Shalit var den første israelske soldaten som ble tatt til fange av palestinske grupper etter 1994.

## Livet etter løslatelsen
I april 2012 dimitterte han fra IDF og begynte som sportsjournalist for avisen Jedi’ot Acharonot. Et bebudet besøk på FC Barcelonas stadion førte i 2012 til protester fra palestinske fotballfabs og et boikottopprom fra Hamas.

Ved sin første fjernsynsopptreden på israelsk fjernsyn i oktober 2012 prisgav ham bare noen få detaljer om det femårige fangenskapet. Han hadde aldri sett sollyset, men fikk se på fjernsyn og høre på radio.

I 2013 pågegynte Shalit økonomistudier. Etter eksamen i 2016 bestod han ansettelsestest og ble ansatt i en israelsk bank.

## Se også
* Fangeutvekslingen mellom Israel og Hamas 2011
* Blokaden av Gazastripen (2007-pågående)

## Fotnoter

## Referanser


## Eksterne lenker
*
Jean de Fontaney

**Jean de Fontaney** eller *Hong Shideng* (født 18. februar 1643 i bispedømmet Leon i Bretagne i Frankrike, død  16. januar 1710 i Anjou) var en katolsk kinamisjonær tilknyttet jesuittordenen.   

Han reiste ut fra Brest den 3. mars 1685 på skuta *l'Oyseau* som superior for de franske jesuitter som kong Ludvig XIV av Frankrike sendte til Kina. De ankom til slutt Ningpo den 23. juli 1687, og gruppen nådde Beijing den 7. februar 1688. Der fikk de problemer med de portugisiske jesuitter, og reiste derfra i mai.

Han kom til Nanjing og senere til Shanghai, og i 1691 til Suzhou. I 1692 var han tilknyttet den residens for franske jesuitter som var opprettet i Kanton. Han ble så kalt til Beijing av Kangxi-keiseren, og var rektor for jesuittene ved Beitang fra 1692 til 1699. Beitang-kirken ble bygd av Charles de Belleville mellom 1699 og 1703.

Pater Fontaney forlot Kina i 1699 og kom tilbake til Frankrike i 1700 for å hente flere franske misjonærer. I 1701 kom han med åtte jesuitter tilbake til Kanton. Så var han innom Beijing før han igjen reiste tilbake til Europa i 1702. 

Resten av livet virket han i Paris blant annet som novisemester, og som rektor ved det kongelige kollegium ''La Flèche''.

## Se også
* Liste over kinamisjonærer tilhørende jesuittordenen

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Thor Thorvaldsen

**Thor Thorvaldsen** (født 31. mai 1909 i Bamble, død 30. juni 1987 i Bærum) var norsk seiler og olympisk mester. Han var medlem av Kongelig Norsk Seilforening og Vestfjordens Seilforening.
 
Thor Thorvaldsen tok OL-gull både i London 1948 og i Helsingfors 1952. Begge ganger i drakebåtseiling sammen med mannskapet Sigve Lie og Håkon Barfod i båten «Pan». Han vant også Dragegullpokalen i 1948 og 1950 samt 5 kongepokaler. I 1948 mottok Thorvaldsen Morgenbladets gullmedalje for sine prestasjoner.

## OL-medaljer
* 1948  London &ndash;  **Gull** i seiling, drake
* 1952  Helsingfors &ndash;  **Gull** i seiling, drake

## Eksterne lenker
*
Metapakke

**Metapakker** brukes i pakkesystemer på Linux og andre frie operativsystemer. De brukes til å  fortelle pakkesystemet at andre pakker skal installeres uten at metapakken installerer noe selv,  til å installere programvaresamlinger eller å tilby bakoverkompatibilitet.

En metapakke inneholder i APT kun avhengigheter, slik at andre pakker blir installert.
Junya Watanabe

**Junya Watanabe** (født 1961 i Fukushima) er en japansk klesdesigner. Han ble tatt opp som lærling ved motehuset Comme des Garçons under Rei Kawakubo. Watanabe gikk på Bunka Fashion College i Tokyo og tok eksamen i 1984. På den tiden begynte han i lære hos Comme des Garçons som mønsterdesigner. I 1987 ble han forfremmet til sjefsdesigner for «Tricot knitwear line» og gikk deretter videre til Comme Des Garçons Homme. Siden 1992 han han jobbet under eget navn som en del av Comme des Garçons og startet sin egen linje under navnet 'Junya Watanabe Comme Des Garçons' i 1993. Samme år hadde han sin første visning i Paris.

Watanabe er kjent for å være tidlig ute med nye materialer. Selv om avanserte syntetiske og teknologisk konstruerte materialer er hans kjennemerke, bruker han også til tider bomull og skinn. Watanabe blir ofte sett på som en designer av *techno couture*.

## Referanser
Erling Kongshaug

**Erling Asbjørn Kongshaug** (1915–1993) var skytter og olympisk mester. Han representerte Oslo Sporveisbetjenings Skytterlag (OSSL).

Erling Kongshaug vant gull i 50 m rifle i OL i 1952 i Helsingfors, for dette mottok han Fearnleys olympiske ærespris.

Han vant bronsemedaljer i VM i 50 m rifle, stående i 1947, og i 50 m rifle, 3 stillinger i 1949, mens han vant gull i VM i begge disse øvelsene i 1952. Totalt, med både lagmedaljer og indiduelle medaljer, vant han 13 medaljer i verdensmesterskapene fra 1947 til 1954.

I 1955 vant Kongshaug EM-gull i 60 skudd liggende miniatyr, «englandsmatch», både individuelt og for lag. Dette året ble han tildelt Morgenbladets gullmedalje.

Kongshaug vant 16 NM-gull i årene 1950 til 1960 (fem på frigevær og elleve i miniatyrgevær). Han vant også tre kongepokaler, i 1950, 1951 og 1953.

## Referanser


## Eksterne lenker
*
Christian Salvesen (1827–1911)

**Christian Salvesen** (eg. Salve Christian Fredrik Salvesen) (født 1827 i Mandal, død 1911 i Skottland) var en hvalfangstgründer og forretningsmann i Leith ved Edinburgh.

Salvesen ble utdannet hos sin onkel Carsten Klingenberg Ross i Mandal. Sammen med sin bror Johan Theodor Salvesen bygde han opp et verdensomspennende forretningsimperium, blant annet som verdensledende innenfor hvalfangst.

På Risøbank ved Mandal drev brødrene Salvesen en større parafinoljefabrikk, der hvor sønnen Edward Theodore Salvesen, Lord Salvesen senere bygde sitt sommersted «Risøbank». I dag er firmaet Christian Salvesen Plc et multinasjonalt selskap med hovedvekt på logistikk.

## Referanser


## Litteratur
*
Langrenn under Paralympiske vinterleker 2006

Under de paralympiske vinterlekene 2006 var langrenn en av øvelsene det ble konkurrert i.

Øvelsene ble arrangert 12., 15., 17., 18. og 19. mars.

## Resultater - Menn
### 10 km sitteski

Karl Einar Henriksen kom på 16.-plass med sluttiden 29.04,0.

### 10 km stående

Kjartan Haugen kom på 4.-plass med sluttiden 28.08,3, Svein Lilleberg på 5.-plass med tiden 28.11,4, Nils Erik Ulset kom på 9.-plass med tiden 29.29,1, og Andreas Hustveit kom på 12.-plass med tiden 29.51,4.

### 10 km synshemmede

Helge Flo kom på 6.-plass med sluttiden 28.24,9, og Ragnar Sorhaug kom på 12.-plass med sluttiden 32.12,2.

### 15 km sitteski

Karl Einar Henriksen kom på 18.-plass med sluttiden 46.17,0.

### 1x3.75/2x5 km stafett

### 20 km stående

Svein Lilleberg kom på 6.-plass, Kjartan Haugen på 8.-plass, Andreas Hustveit på 11.-plass og Nils Erik Ulset på 14.-plass.

### 20 km synshemmede

Helge Flo kom på 7.-plass med sluttiden 1.00.51,6 og Ragnar Sorhaug på 12.-plass med tiden 1.08.28,9.

### 5 km sitteski

Karl Einar Henriksen kom på 17.-plass med tiden 17.14,8.

### 5 km stående

Kjartan Haugen kom på 5.-plass, Nils Erik Ulset på 9.-plass, Andreas Hustveit på 11.-plass og Svein Lilleberg på 19.-plass.

### 5 km synshemmede

Ragnar Sorhaug kom på 15.-plass med sluttiden 14.46,7.

## Resultater - Kvinner
### 10 km sitteski

### 10 km stående

### 10 km synshemmede

Tove Gravvold kom på 11.-plass med sluttiden 37.19,8.

### 15 km stående

### 15 km synshemmede

Tone Gravvold kom på 10.-plass med sluttiden 57.37,9.

### 2.5 km sitteski

### 3x2,5 km stafett

### 5 km sitteski

### 5 km stående

### 5 km synshemmede

Danske Anne-Mette Bredahl, nå bosatt i Norge, kom på 7.-plass med tiden 16.25,7. Tone Gravvold kom på 9.-plass med tiden 16.45,0.
Christian Knees

**Christian Knees** (født 5. mars 1981) er en tysk landeveissyklist som fra 2011 til 2020 syklet for Team Sky.

## Referanser


## Eksterne lenker
* 
*
Tomas Nilsson (musiker)

**Tomas Nilsson** (født 15. september 1965) er en slagverker født i Sverige og bosatt i Norge fra 1988. Nilsson er uteksaminert fra Østlandets Musikkonservatorium i 1993 og er særlig kjent for sitt virke i slagverksensemblet  SISU slagverksensemble, der han er daglig og kunstnerisk leder.

## Eksterne lenker
* SISU slagverksensemle
Tyson Gay

**Tyson Gay** (født 1982) er en amerikansk sprinter.

Under det amerikanske mesterskapet i 2007 løp Gay 100 meter på 9,84, verdens nest raskeste tid oppnådd i motvind. Han satte også ny personlig rekord på 200 meter med tiden 19,62, som førte ham opp på Tredjeplass gjennom tidene på denne distansen. Gay ble verdensmester tre ganger under VM 2007 i Osaka, først vant han  finalen på 100 meter med tiden 9,85 foran Derrick Atkins (9,91) fra Bahamas og Asafa Powell (9,96) fra Jamaica og siden 200 meter med nytt mesterskapsrekord på 19,76 foran Usain Bolt (19,91) fra Jamaica. Sin tredje gullmedalje vant han på 4 x 100 meter stafett der han løp tredje etappen, USA vant med tiden 37,78 foran Jamaica. Gay ble dermed den fjerde som har vunnet tre gull i et å samme VM. De tre andre er Carl Lewis, Michael Johnson og Maurice Greene.

Under den amerikanske OL-kvalifiseringen i 2008 løp han 100 meter på 9,77, den tredje raskeste tiden i verden til da. Dette var både personlig og amerikansk rekord på distansen. Gay forbedret denne tiden to ganger i løpet av 2009-sesongen, med 9,71 da han tok sølv under VM-finalen i Berlin og 9,69 under seieren i Shanghai i september. Han var likevel en klar toer på distansen det året, overskygget av verdensmesteren Usain Bolt.

Gay vant Diamond League på 100 m i 2010, i en sesong uten internasjonale mesterskap. Han slo Bolt under stevnet i Stockholm i slutten av juli, med en ny banerekord på 9,84, og vant også i London med 9,78 og i Brussel med 9,79; sesongens to raskeste tider. Gay vant også 200 m i Monaco, men stilte bare opp i to av sju stevner på den distansen og ble dermed nummer tre sammenlagt. I et tidlig løp i sesongen satte han også personlig rekord på 400 m med 44,89, og er dermed den eneste (pr. 29. august 2010) som har løpt 100 m under 10 sekunder, 200 m under 20 sekunder og 400 m under 45 sekunder.

Tyson Gay deltok for USA under 4 × 100 meter stafett menn under Sommer-OL 2012. Laget fikk opprinnelig sølv, men ble diskvalifisert da Gay ble tatt for doping. IOC omfordelte offisielt medaljene i 2015.

## Referanser

  
## Eksterne lenker
*
Fylkesvei 1640

**Fylkesvei 1640** går mellom Øvrevoll og Bekkestua i Bærum.

Før 1. januar 2010 hadde veien betegnelsen fylkesvei 170.

Frem til 2019 hadde veien betegnelsen fylkesvei 614 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Harbin Z-5

**Harbin Z-5** ( NATO-kallenavn: *«Hound»* ) er et kinesisk helikopter og en lisensprodusert variant av den sovjetiske Mil Mi-4. 

Prototypen fløy første gang 14. desember 1959, men som med andre kinesiskbygde flytyper fra denne perioden ble produksjonen rammet av «det store spranget». Kvaliteten var så dårlig at ingen helikoptre ble akseptert for bruk. I 1961 begynte man fra begynnelsen av, og 20. august 1963 hadde Z-5 sin andre jomfrutur. Harbin Z-5 ble brukt i en rekke forskjellige roller, som troppetransport, antiubåthelikopter for marinen, for passasjertransport, og som landbrukshelikopter og redningshelikopter. I alt 545 Z-5 ble bygget før produksjonen stanset i 1979.

## Spesifikasjoner

## Eksterne lenker
* Harbin Z-5
Fosnøyna

**Fosnøyna** (også skrevet *Fosnøyni*, *Fosnesøyni* og *Fosnøy*) er ei øy i Austrheim kommune, Hordaland, øst for Fedjefjorden. Den har et areal på . Det høyeste punktet på øya er Jamnhaugen like øst for fylkesvei 568 knappe to kilometer nord for Austrheim kirke

## Referanser
Værlandet

**Værlandet** er ei øy i Askvoll kommune, Sogn og Fjordane, ved munningen av Vilnesfjorden. Den har et areal på 9 km² og 200 innbyggere. Værlandet har broforbindelse med Bulandet lenger vest. På østsiden av øya ligger Austnes fyr. Høyeste punkter er Høgkletten som måler 163. moh.

En LORAN-mast som tidligere raget i terrenget ble revet i 2017.

Værlandet er et populært turistmål om sommeren, da mange besøker øya for å sykle Nordsjøvegen til Bulandet.

## Referanser
Fredrika Bremer

**Fredrika Bremer** (født 17. august 1801 på Tuorila i Pikis sogn, nær Åbo, Finland, død 31. desember 1865 på Årsta slott (Haninge), Stockholm) var en svensk forfatter og feminist. 

## Minnesmerker
Det amerikanske fylket Bremer County i Iowa er oppkalt etter Fredrika Bremer.

Den 2. juni 1927 ble en statue av Fredrika Bremer avduket i parken Humlegården i det sentrale Stockholm. Avdukningen ble foretatt av den svenske kronprinsesse Louise. Kunstneren bak skulpturen var Sigrid Fridman.

## Referanser


## Litteratur
* En Reiseudflugt – Erindringer om Fredrika Bremer I. (s. 89-90). *[[Illustreret Nyhedsblad]]* Nr. 19. Christiania den 13. mai 1866.
* En Reiseudflugt – Erindringer om Fredrika Bremer II. (s. 99-99). *[[Illustreret Nyhedsblad]]* Nr. 21. Christiania den 27. mai 1866.
Mjømna

**Mjømna** er en øy ca. åtte mil nord for Bergen i Gulen kommune i Sogn og Fjordane. Den har et areal på 10,2 km² og 60 innbyggere. Øyas høyeste punkt er Piltevarden på Mjømnefjellet, 194 meter over havet.

Gården Mjømna ligger på vestsiden av øyen. Dette gårdsnavnet er ikke brukt andre steder i Norge.

## Historie
Mjømna ble stoppested for Fylkesbåtane i 1892, fikk poståpneri i 1893, kirke i 1901, eget skolehus i 1914 og rikstelefon i 1920. I 1932 ble det bygget en dampskipskai og en butikk like ved. 
En molo ble bygget i Leirvika i 1937 . Mjømna fikk elektrisk kraft i 1947.

I 1939/40 ble det funnet en øks fra yngre jernalder i Bussevika (Leirvik) i en fjellsprekk like ved sjøen.

## Samferdsel
Fylkesvei 4 går over øyen. Mjømna har broforbindelse til Sandøyna via Mjåsundbrua og til Byrknesøyna via Mjømnesundbrua og Nappsundbrua.
I november 2010 blir fastlandsforbindelsen til Ytre-Gulen fullført med åpningen av Brandangersundet bru fra Fivelsdal på fastlandet til Sandøyna. Sandøyna, Mjømna og Byrknesøyna blir dermed landfast og fergestrekningen Leirvåg-Sløvåg-Skipavik blir omgjort til kun å trafikkere strekningen Leirvåg-Sløvåg.

Ekspressbåtene til Fjord1 har daglige anløp på Mjømna på sine ruter mellom Bergen og Sogn/Nordfjord.

## Kirker
Mjømna kirke er en langkirke som ble bygget i 1901 og har 310 sitteplasser.

## Referanser


## Litteratur
* Kleiva, Ivar; *Gulen i Gammal og ny tid*, Gulen Kommune 1996,
William Brereton

**William Brereton** (født ca. 1487, henrettet 17. mai 1536) kom fra landeierfamilie i Cheshire og ble en offiser ved kong Henrik VIII av Englands geheimeråd. Han ble trukket inn i anklagene mot kongens hustru Anne Boleyn, anklaget for forræderi og henrettet sammen med dronningen og fire andre. Historikerne mener at han sammen med de andre var høyst sannsynlig uskyldige.

## Liv og virke
### Bakgrunn
Willam Brereton var den sjette sønnen til Sir Randle Brereton av Ipstones, Shocklach og Malpas, kommandør av ridderorden av Chester, og ridder for kong Henrik VIII av England. Hans mor var Eleanor Dutton. 

### Karriere
Sammen med tre av sine brødre gikk William i kongens tjeneste og rundt 1521 var han offiser (*groom*) ved kongens råd og fra 1524 offiser ved kongens geheimeråd.

I 1529 giftet Brereton seg med en enke, Elizabeth Savage, datter av Charles Somerset, 1. jarl av Worcester, og tremenning av kong Henrik VIII. Lady Savages første ektemann var barnebarn av John Savage som hadde vært kommandør for en Lancaster-tropp i slaget ved Bosworth Field i 1485. Da den første ektemannen hadde falt i gjeld og ble i tillegg holdt fengslet i Tower of London for mord ble alle hans eiendommer lagt inn under kronen, og Brereton, som kongens representant i Cheshire, hadde ansvaret for å se etter eiendommene. 

Da Savage døde kunne han gifte seg med hans enke og etablerte seg således i en familierelasjon med kongen, og sikret seg en posisjon som en kongelig tjener.

Som belønning for sitt arbeid for kongen mottok Brereton mange gaver i Cheshire og i grensetraktene mot Wales. Disse brakte ham til slutt en inntekt på mer enn 10 000 britiske pund årlig. Han utøvet sin makt hensynsløst og fikk henrettet Sir John Eyton for å ha tilskyndet å drepe en av hans egne menn som hadde vært involvert i kvegtyveri.

Kongens førsteminister, Thomas Cromwell, var hjernen bak konspirasjonen mot dronningen. Påstanden mot Brereton var at Anne Boleyn hadde et innledet et forhold til ham den 16. november 1533 og igjen den 27. november. I virkeligheten hadde dronning født sitt barn Elizabeth den 7. september og fødselen holdt Anne i avsondring i lang tid. De øvrige anklagene om utukt ved Hampton Court kunne heller ikke ha skjedd da hoffet var ved Greenwich på den gjeldende tiden. Historikeren Eric Ives har argumentert for at Cromwell rett og slett plasserte William Breretons navn blant de øvrige som ble anklaget for å få en avslutning på de vanskelighetene som Brereton hadde skaffet ham i grensetraktene mot Wales og således kunne omorganisere og sentralisere den lokale styringen i dette området.

Breretons siste ord da han møtte bøddelens øks: «Årsaken for at jeg skal dø, ikke døm. Men om du dømmer, døm for det beste!» Dette har blitt tolket som en forsiktig erklæring om sin uskyld for å unngå den langt mer barbariske straffen om Hengning, trekking og kvartering.

## Referanser


## Litteratur
* Ives, Eric: *The Life and Death of Anne Boleyn*, Blackwell Publishing, 2005, ISBN 978-1-4051-3463-7 (paperback).
* *Letters and Accounts of William Brereton*, red. Ives, Eric, Record Society of Lancashire and Cheshire, Vol 116, (1976).
Bullfrog Productions

**Bullfrog Productions** var en britisk produsent av videospill. Selskapet ble stiftet i 1987 av Les Edgar og Peter Molyneux. Selskapet ble kjent for deres tredje utgivelse, *[[Populous]]* som ble gitt ut i 1989.

## Historie

Når **Bullfrog Productions** ble startet i 1987, var selskapets grunnleggere Les Edgar og Peter Molyneux allerede involvert i selskapet **Taurus Impex Ltd**. De produserte en Relasjonsdatabase kalt **Acquisition**, for Amiga-plattformen.

Electronic Arts, Bullfrogs utgiver, kjøpte selskapet januar 1995. Molyneux hadde blitt Electronic Arts visepresident i 1994, etter at EA hadde kjøpt en stor aksjepost i Bullfrog. I august 1997 forlot Molyneux Bullfrog og etablerte i stedet Lionhead Studios, mens de andre grunnleggerne av Bullforg etablerte Mucky Foot Productions. Det siste spillet som ble utgitt med Bullfrog logo ble sluppet i 2001.

## Navnet
Navnet Bullfrog kommer fra froskearten amerikansk oksefrosk, fordi Les Edgars datter elsket frosker.

## Bemerkelsesverdige titler
**[[Populous]]* (1989)
**[[Flood (computer game)|Flood]]* (1990)
**[[Populous II]]* (1991)
**[[Powermonger]]* (1992)
**[[Syndicate (computer game)|Syndicate]]* (1993)
**[[Magic Carpet (video game)|Magic Carpet]]* (1994)
**[[Theme Park (computer game)|Theme Park]]* (1994)
***' (1994)
*''[[Tube (video game)|Tube]]'' (1994)
*''[[Hi-Octane]]'' (1995)
*''[[Magic Carpet 2]]'' (1995)
*''[[Gene Wars (video game)|Gene wars]]'' (1996)
*''[[Syndicate Wars]]'' (1996)
*''[[Dungeon Keeper]]'' (1997)
*''[[Theme Hospital]]'' (1997)
*''[[Fusion (video game)|Fusion]]'' (1998)
***' (1998)
**[[Theme Park World]]* (*SimTheme Park* i USA) (1999)
**[[Dungeon Keeper 2]]* (1999)
**[[Aquarium (video game)|Aquarium]]* (2001)
**[[Theme Park Inc]]* (*SimCoaster* i USA) (2001)

## Eksterne lenker
*  Rap sheet på MobyGames
*  Company profile at Home of the Underdogs
*  Rhod's ''Populous'' & ''Powermonger'' collection